Diari Oficial de la Generalitat Valenciana


Sumari del DOGV 4740, del 27-04-2004 (2004/2840)

RESOLUCIÓ de 16 de març de 2004, del Rectorat de la Universitat de València, per la qual convoca a concurs públic una plaça de becari d'investigació (BI04-19), a l'Institut Cavanilles de Biodiversitat i Biologia Evolutiva.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/2840


Data del document
:   16-03-2004

Organisme emissor
:   Universitat de València

Tipus de document
:   Resolució

Descriptors 

:   * suport econòmic
    * química
    * ciències físiques
    * ajuda pública
    * assignació per estudis
    * farmacèutic
    * matemàtiques
    * metge
    * biologia
    * professió de la informàtica

RESOLUCIÓ de 16 de març de 2004, del Rectorat de la Universitat de València, per la qual convoca a concurs públic una plaça de becari d'investigació (BI04-19), a l'Institut Cavanilles de Biodiversitat i Biologia Evolutiva. [2004/X2840]
  
Aquest rectorat, fent ús de les competències que li atribueix l'article 4 de l'Ordre ministerial de 27 de març de 1986 i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les bases següents de la convocatòria:
  
1. Títol del projecte: ?Estudi genètic i epidemiològic de malalties d'origen infecciós?, dirigit pel professor Fernando González Candelas, de l'Institut Cavanilles de Biodiversitat i Biologia Evolutiva.
  
2. Nombre de places: 1.
  
3. Perfil de la beca
  
3.1 Requisits
  
3.1.1 Llicenciatura en CC. Biològiques, Bioquímica, Farmàcia, Medicina, CC. Matemàtiques, Física o Informàtica.
  
3.1.2 Alumne de tercer cicle (o compromís de matricular-s'hi).
  
3.2 Mèrits que es valoraran:
  
- Es valoraran preferentment, els coneixements i l'experiència acreditats en Bioinformàtica.
  
3.3. Objectius de la beca:
  
- Col·laborar en el projecto.
  
3.4 Condicions de la beca
  
3.4.1 Durada: 1 any.
  
3.4.2 Dotació: 1000€/mes bruts.
  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 83 de la LOU.
  
3.4.4 Aquesta beca no estableix cap relació laboral ni contractual amb la Universitat de València, ni compromís quant a la posterior incorporació a la plantilla de la universitat.
  
3.4.5 El gaudi d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, originaren aquesta convocatòria.
  
3.4.6. El gaudi d'aquesta beca i/o d'altres de característiques anàlogues no podrà superar els 48 mesos de durada total.
  
3.4.7 Igualment, la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.8 La presentació de sol·licituds per a la concessió de la beca implicarà la total acceptació de les bases d'aquesta convocatòria per part dels sol·licitants.
  
4. Documentació
  
Instància, certificat acadèmic detallat i currículum amb fotocòpia que justifique l'adequació al perfil proposat i als mèrits aportats. Els sol·licitants podran recuperar els documents originals presentats amb les sol·licituds denegades una vegada transcorreguts tres mesos següents de la publicació de la convocatòria. Una vegada conclòs aquest termini seran destruïts.
  
5. Termini de presentació de sol·licituds
  
Les sol·licituds hauran de presentar-se al registre general o registres auxiliars de la Universitat de València, o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, durant els 10 dies hàbils següents a la data de publicació d'aquesta convocatòria, dirigides al Vicerectorat d'Investigació.
  
6. Procediment de selecció
  
Les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a càrrec de projectes d'investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.
  
7. Informació
  
Per a qualsevol informació sobre requisits i documentació heu de dirigir-vos al Negociat d'Investigació de la Universitat de València.
  
Contra aquesta resolució, que esgota la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de publicació.